Маджлиси Оли (Таджикистан)

Маджлиси Оли (на таджикски: Маҷлиси Олии Ҷумҳурии Тоҷикистон) е „върховното народно събрание“ или парламентът в Таджикистан. Той е двукамарен. Двукамарното законодателство е въведено в Таджикистан с конституционните промени от септември – 1999 г. Преди това Таджикистан е имал еднокамарен парламент. Състав Долна камара Палатата на народните представители (Маджлиси намояндагон е съставена от 63-ма представители с петгодишен мандат, 22 избрани чрез пропорционална избирателна система и 41 – по мажоритарната система в едно мандатни избирателни райони. Сегашният председател на долната камара е Шукурджон Зухуров, избран на 16 март 2010 г. Според Конституцията на Република Таджикистан, Маджлиси намоядагон, депутат в Маджлиси намояндагон може да бъде гражданин на най-малко 25-годишна възраст. Долната камара е постоянно действащ орган. Горна камара Националният съвет (Маджлиси милий е съставен от 33 члена, 25 от които избрани чрез тайно гласуване на общинските представители от Горно-Бадахшанска автономна област, а другите 8 избрани пряко от президента. Член на Народното събрание на Република Таджикистан може бъде гражданин, който е навършил 35 години и е с висше образование. Всеки бивш президент на Република Таджикистан е член на Народното събрание за цял живот, освен ако не се откаже доброволно от това право. От 17 април 2000 г., председател на горната камара е Махмадсайд Убайдулоев. Срокът на мандата на парламента е 5 години. След изтичането на този период следват нови избори. Правомощията на Маджлиси милий и на Маджлиси намояндагон се прекратяват в деня на назначаването на нов Маджлиси Оли. Членовете на парламента не могат да бъдат съдии, членове на правителството, право прилагащи органи, военнослужещи и други лица, определени от конституционното право. Гражданинът не може да бъде едновременно член на Маджлиси намояндагон и на Маджлиси милий. Депутат от Маджлиси намояндагон не може да бъде член, представител на който и да е друг орган, заемащ позиция, която го ангажира с бизнес или други дейности, с изключение на научни изследвания и творческа дейност. Член на Народното събрание не може да бъде член на повече от два представителни органа. Структура Маджлиси Оли е сесийно действуващ орган. В рамките на един 1 след изборите се провежда първата сесия на Маджлиси Оли, която се свиква от президента. Откриването на първото заседание на Маджлиси милий и Маджлиси намояндагон се ръководи от най-възрастния депутат и води до избор на председатели на съставите. След избирането на председател на Маджлиси милий следващите сесии се свикват от него най-малко два пъти годишно. Сесия на Маджлиси намояндагон се осъществява веднъж годишно от първия работен ден на октомври и до последния работен ден на юни. Президентът на Република Таджикистан има право да свика извънредно заседание, в случай на специална необходимост, която ще разглежда единствено въпросите, които са довели до свикването на тази среща. Маджлиси намонядагон и Маджлиси милли избират председател и заместник – председател измежду своите членове. Избор в камарите Председателите на Маджлиси намояндагон и Маджлиси миллий се избират с тайно гласуване с мнозинство от общия брой на депутатите и членовете. Председателите и зам. председателите на Маджлиси намояндагон и Маджлиси миллий водят провеждането на заседанията, както и решават и други въпроси. Камарите образуват със състава си комитети и комисии, които формират техните координиращи и работни органи, провеждат парламентарни изслушвания отнасящи се до конкретната камара и приемат свой процедурен правилник. Заседания Маджлиси намояндагон и Маджлиси миллий провеждат заседанията си отделно, с изключение на следните случаи: Клетвата на председателя, оставката му и изслушванията на посланията на президента на Република Таджикистан; Речи на лидери на чужди държави; Одобряване на укази от президента за въвеждането на военно и извънредно положение; Съгласие за използване на въоръжените сили на Република Таджикистан в чужбина, в изпълнение на международните задължения на страната; Одобряване на укази на президента за назначаване и освобождаване от длъжност на министър-председателя и членове на правителството; Разглеждане на обръщения на президента – основните направления на вътрешната и външната политика, без да се предприемат действия; За определяне на работната заплата на президента; Назначаване на избори за президент; Разглеждане на въпроса за имунитета на президента. Заседанията на Маджлиси намояндагон и Маджлиси миллий се провеждат открито, но в случаите предвидени в закона и спрямо правилниците на камарите, сесиите могат да бъдат закрити. Заседанията на Маджлиси милий и Маджлиси намояндагон се провеждат при кворум не по-малко от две трети от общия брой на народните представители и членове. Правомощия Правото на законодателна инициатива принадлежи на членовете на Маджлиса намояндагон, членовете на Маджлиси милий, президента на Република Таджикистан, правителството на Таджикистан и Конституционния съд, Върховния съд и Върховния икономически съд в рамките на тяхната компетентност. Законопроектите се внасят в долната камара на таджикския парламент – Маджлиси намояндагон. Те се одобряват с мнозинство от гласовете на всички народни представители. В случай, че бъде одобрен в долната камара, законопроектът преминава за обсъждане в горната камара на парламента – Маджлиси миллий. Един закон е одобрен, ако получи мнозинството от гласовете на всички. В случай на отхвърляне на законопроекта в горната камара, той се изпраща отново за ново разглеждане в долната камара. Ако има несъгласие между двете камари, законопроектът може да бъде приет, ако гласуват „за“ най-малко две-трети от общия брой на депутатите в Маджлиси намояндагон. Одобреният законопроект се представя на президента на Република Таджикистан за подписване и обнародване. В срок от петнадесет дни, президента има право, ако не е съгласен с настоящия законопроект да го върне за ново разглеждане в долната камара. Долната и горната камара трябва да преразгледат и финализират документа в установения от Конституцията ред. След това, отново се изпраща на президента. Срокът за подписване и обнародвана на закона от него този път е 10 дни. Ако законопроектът бъде одобрен по-рано с мнозинство от гласовете на депутатите и членовете на Маджлиси милий и Маджлиси намояндагон, президентът е длъжен в рамките на 10 дни да подпише и обнародва закона. Долна камара Образуване на Централната комисия за изборите и референдумите в държавата, избиране и отзоваване на председател, заместник – председател и членовете на Комисията на президента; Подлагане на обществено обсъждане на проекти на закони и други важни държавни и обществени въпроси; Одобряване на социално – икономически програми; Дава разрешение за издаване и получаване на публични заеми; Ратифициране и денонсиране на международни договори; Произвеждане на референдум; Конституиране на съдилища; Утвърждаване на държавните символи; Утвърждаване на държавни награди; Потвърждава на указите на президента за назначаване и освобождаване от длъжност на председателя на Националната банка и неговия заместници; Установяване на дипломатически и военни звания, както и на други специални звания; Изпълнява други задължения, както е упоменато в Конституцията и в законите. Горна камара Образуване, премахване и промяна в административно – териториалните единици; Избор и отзоваване на председателя, заместник – председателя и съдиите на Конституционния съд, Върховния съд и Върховния икономически съд по предложение на президента; Решава въпросите за имунитета на председателя, заместник-председателите и съдиите в Конституционния съд, Върховния съд и Върховния икономически съд; Одобряване на назначаването и освобождаването на главния прокурор и неговите заместници; Изпълняване на други задължения, както е упоменато в Конституцията и в законите. Избори през 2010 г. Парламентарни избори през 2005 г. Саморазпускане Парламентът има право на преждевременно саморазпускане със съгласието на не по-малко от две трети от членовете на Долната и Горната камара. Той не може да се саморазпусне по време на извънредно или военно положение. Източници Външни препратки Официален уебсайт Архив на оригинала от 2021-08-01 в Wayback Machine.